EkBass/fiwiki-20250220-pages-articles huggingface dataset:
Jacques-Bernard Hombron

Jacques Bernard Hombron (1798–1852) oli ranskalainen meriupseeri ja luonnontieteilijä. Hombron palveli luonnontieteilijänä La Zelee-laivalla Jules Dumont d'Urvillen johtamalla, Oseaniaan suuntautuneella Astrolabe- tutkimusmatkalla 1837–1840. Hän kuvaili ja nimesi yhdessä toisen eläintieteilijän, Honoré Jacquinotin kanssa suuren määrän eläimiä, kuten 15 nilviäislajia ja linnuista muun muassa viikunakaijan (Cyclopsitta diophthalma) ja jääpingviinin (Pygoscelis adeliae).ITIS == Lähteet == Luokka:Ranskalaiset eläintieteilijät Luokka:Ranskalaiset ornitologit Luokka:Vuonna 1798 syntyneet Luokka:Vuonna 1852 kuolleet
Celine Brun-Lie

Celine Marie Knudtzon Brun-Lie (s. 18. maaliskuuta 1988) on norjalainen aktiiviuransa lopettanut maastohiihtäjä. Brun-Lie on nuorten maailmanmestari viestistä vuodelta 2008. Nuorten MM-kisoista hänellä on lisäksi pronssia sprintistä vuodelta 2006. Liberecin MM-kilpailuissa 2009 hän oli sprintissä yhdestoista ja Vancouverin olympialaisissa 2010 kuudes. Vancouverissa hän oli parisprintin viides Astrid Uhrenholdt Jacobsenin kanssa. Oslon MM-kilpailuissa 2011 hän sijoittui vapaan hiihtotavan sprintissä 14:nneksi ja Falunin MM- kilpailuissa 2015 perinteisen hiihtotavan sprintissä yhdeksänneksi. Sprinttiin erikoistunut Brun-Lie oli maailmancupissa Davosissa 14. joulukuuta 2008 toinen. Samoin hän sijoittui toiseksi yhdessä Maiken Caspersen Fallan kanssa parisprintissä Düsseldorfissa 21. joulukuuta 2008. Düsseldorfin parisprintissä hän oli myös kolmas 2009 ja toinen 2010. Liberecin maailmancupissa hän oli kolmas sekä sprintissä että parisprintissä tammikuussa 2011. Hän sijoittui parisprintissä kolmanneksi Quebecissä joulukuussa 2012. Canmoren ja Sotšin vapaan hiihtotavan sprinteissä hän sijoittui kolmanneksi. Joulukuussa 2014 Brun-Lie oli kolmas Davosin vapaan hiihtotavan sprintissä ja tammikuussa 2015 kolmas Otepään perinteisen hiihtotavan sprintissä. Brun-Lie lopetti uransa kauteen 2014−2015. == Lähteet == * ===Viitteet=== Luokka:Norjalaiset maastohiihtäjät Luokka:Vuonna 1988 syntyneet Luokka:Elävät henkilöt
Marcel Goc

Marcel Goc (s. 24. elokuuta 1983 Calw, Saksa) on saksalainen uransa lopettanut jääkiekkoilija. Hän on pelannut NHL:ssä 636 rukosarjaottelua ja Saksan pääsarja DEL-liigassa 342 runkosarjaottelua. Goc on pelannut Saksan maajoukkueessa kahdeksat MM-kilpailut, kolmet olympialaiset ja yhden World Cupin. Goc voitti olympiahopeaa Pyeongchangissa 2018. Marcel Gocin kaksi veljeä, Sascha Goc ja Nikolai Goc, ovat myös pelanneet jääkiekkoa. Kaikki kolme veljestä ovat pelanneet myös Saksan maajoukkueessa. == Tilastot == 1998–1999 Schwenninger Wild Wings Juniori (U20) 12 23 10 33 12 – – – – – 1999–2000 Schwenninger Wild Wings DEL 51 0 3 3 4 – – – – – U18 B 5 1 1 2 2 Schwenninger Wild Wings DEL (karsinta) 11 1 1 2 2 – – – – – 2000–2001 Schwenninger Wild Wings DEL 58 13 28 41 12 – – – – – U20 D1 5 0 1 1 2 U18 6 2 4 6 0 OQ 3 0 0 0 0 MM 7 0 0 0 2 2001–2002 Schwenninger Wild Wings DEL 45 8 9 17 24 – – – – – U20 D1 5 4 2 6 2 Adler Mannheim DEL 8 0 2 2 0 – – – – – 2002–2003 Adler Mannheim DEL 36 6 14 20 16 8 1 2 3 0 U20 6 1 2 3 2 MM 7 1 2 3 0 2003–2004 Cleveland Barons AHL 78 16 21 37 24 – – – – – San Jose Sharks NHL – – – – – 5 1 1 2 0 2004–2005 Cleveland Barons AHL 76 13 24 37 28 – – – – – MC 3 0 1 1 2 MM 6 2 0 2 0 2005–2006 San Jose Sharks NHL 81 8 14 22 22 11 0 3 3 0 OK 5 1 0 1 0 2006–2007 San Jose Sharks NHL 78 5 8 13 24 11 2 1 3 4 2007–2008 San Jose Sharks NHL 51 5 3 8 12 4 0 0 0 2 MM 3 0 0 0 0 2008–2009 San Jose Sharks NHL 55 2 9 11 18 6 0 0 0 2 2009–2010 Nashville Predators NHL 73 12 18 30 14 6 0 1 1 2 OK 4 2 1 3 0 MM 9 2 0 2 4 2010–2011 Nashville Predators NHL 51 9 15 24 6 – – – – – 2011–2012 Florida Panthers NHL 57 11 16 27 10 7 2 3 5 0 MM 7 0 0 0 2 2012–2013 Adler Mannheim DEL 18 4 15 19 8 – – – – – Florida Panthers NHL 42 9 10 19 8 – – – – – MM 7 0 4 4 4 2013–2014 Florida Panthers NHL 62 11 12 23 31 – – – – – Pittsburgh Penguins NHL 12 0 2 2 4 9 0 1 1 4 2014–2015 Pittsburgh Penguins NHL 43 2 4 6 4 – – – – – St. Louis Blues NHL 31 1 2 3 4 4 0 0 0 0 2015–2016 Adler Mannheim DEL 3 0 0 0 2 3 1 2 3 6 MM 8 1 1 2 2 2016–2017 Adler Mannheim DEL 38 9 19 28 12 0 0 0 0 0 OQ 3 1 1 2 2 2017–2018 Adler Mannheim DEL 42 4 12 16 6 10 1 2 3 0 OK 7 0 1 1 0 2018–2019 Adler Mannheim DEL 9 0 2 2 4 14 1 3 4 4 2019–2020 Adler Mannheim DEL 34 0 5 5 10 – – – – – == Lähteet == * * Luokka:Saksalaiset jääkiekkoilijat Luokka:San Jose Sharksin varaamat pelaajat Luokka:Vuonna 1983 syntyneet Luokka:Elävät henkilöt
Suzanne Glotin

Suzanne Glotin (26. marraskuuta 1933 Nantes – 8. helmikuuta 1994 Vigneux-de- Bretagne) oli ranskalainen yleisurheilija, jonka päälaji oli pituushyppy. Glotin sijoittui Bernin EM-kilpailuissa 1954 pituushypyssä 11:nneksi tuloksella 553 cm. Kaksi vuotta aiemmin Helsingin 1952 olympialaisissa hän karsiutui tuloksella 526 cm. Vuonna 1955 hän hyppäsi Ranskan ennätyksen 577 cm ja voitti samana vuonna uransa ainoan Ranskan mestaruuden. Hän oli pituudeltaan 166-senttinen. ==Henkilökohtaiset ennätykset== * 100 metrin juoksu: 12,4 s (1956) * 200 metrin juoksu: 26,3 s (1952) * Pituushyppy: 577 cm (1955) ==Lähteet== * * === Viitteet === Luokka:Ranskalaiset pituushyppääjät Luokka:Vuonna 1933 syntyneet Luokka:Vuonna 1994 kuolleet
Colette Drou

Colette Drou (s. 15. marraskuuta 1934) on entinen ranskalainen yleisurheilija, jonka päälaji oli pituushyppy. Drou sijoittui Bernin EM-kilpailuissa 1954 pituushypyssä 16:nneksi tuloksella 532 cm. Hän voitti Ranskan mestaruuden vuonna 1954 ja hyppäsi samana vuonna uransa pisimmän hypyn 570 cm, joka jäi vain yhden senttimetrin päähän Yvonne Curtet'n nimissä olleesta Ranskan ennätyksestä. ==Henkilökohtaiset ennätykset== * Pituushyppy: 570 cm (1954) * Korkeushyppy: 152 cm (1951) ==Lähteet== * * Luokka:Ranskalaiset pituushyppääjät Luokka:Vuonna 1934 syntyneet Luokka:Elävät henkilöt
The Keeper (vuoden 2009 elokuva)

The Keeper on vuoden 2009 aikana suoraan DVD:lle julkaistu yhdysvaltalainen toimintaelokuva. Sitä on kuvattu Santa Fessä, Uudessa Meksikossa. Elokuvan ohjasi Keoni Waxman ja käsikirjoitti Steven Seagal, joka myös esiintyi pääosassa yhdessä Liezl Carstensin ja Arron Shiverin kanssa. ==Juoni== Roland Sallinger on losangelesilainen poliisi, joka käy lähellä kuolemaa, kun hänen ahneeksi käynyt parinsa ampuu sairaalakuntoon. Välikohtauksen seurauksena Roland joutuu sairaalaan, josta hän lopulta pääsee pois kuntoutukseen. Los Angelesin poliisiyksikkö kuitenkin päättää pakottaa Rolandin eläkkeelle. Myöhemmin hänen vanha ystävänsä ja nykyisin rikas liikemies Conner Wells pyytää Rolandia työskentelemään tyttärensä Nikitan henkivartijana. Samaan aikaan rikospomo Jason Cross kiristää Nikitan poikaystävää Masonia sieppaamaan tyttöystävänsä, jotta hän saisi kiristettyä Conneria antamaan kallisarvoista maapalstaa. == Päähenkilöt == == Aiheesta muualla == * Leffatykin arvostelu Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Suoraan videolle julkaistut elokuvat Luokka:Keoni Waxmanin ohjaamat elokuvat
Idänkoukkukakadu

Idänkoukkukakadu (Cacatua tenuirostris) on australialainen papukaijalaji. == Koko ja ulkonäkö == Idänkoukkukakadun pituus on noin 38 cm ja paino 485–650 g. Sen höyhenpuku on pääosin valkoinen; päässä, kurkussa ja rinnassa on oranssinpunaisia kuvioita ja siipien sekä pyrstön alapeitinhöyhenissä keltaista. Silmää ympäröivä paljas alue on siniharmaa. Nokka on valkoinen, iiris tummanruskea ja koivet harmaat. Ylänokka on pidentynyt ja lienee sopeutuma lajin tapaan etsiä ravintoa maanpinnan alta. Nuori lintu on aikuisen värinen ja sen ylänokka on hieman lyhyempi. == Esiintyminen == Idänkoukkukakadu elää Kaakkois-Australian rannikolla. Sen elinympäristön laajuus on 20 000–50 000 neliökilometriä ja sen kokonaispopulaatio on noin 250 000 yksilöä. Aikaisemmin katsottiin Länsi-Australiassa elävän lännenkoukkukakadun olevan tenuirostriksen alalaji, mutta laji on nyttemmin jaettu kahdeksi lajiksi. Laji on levinnyt muualle itäiseen Australiaan luultavasti karanneiden lemmikkien muodostamista pareista. == Elinympäristö == Idänkoukkukakadut asuvat kosteissa rannikkoseudun metsissä ja savanneilla, yleensä aina jonkin vesistön tuntumassa. Ne ovat hyvin äänekkäitä ja huomiota herättäviä lintuja, jotka pesimäajan ulkopuolella liikkuvat parvissa, joissa voi olla jopa 200 yksilöä. == Lisääntyminen == Lisääntymisaika on elokuusta marraskuulle. Laji on yksiavioinen. Pesä on tavallisesti rannalla kasvavan, elävän eukalyptuksen oksan tai rungon kolossa hyvin korkealla ja vaikeasti tavoitettavissa. Munia on tavallisesti kaksi, joskus kolme. Muna on kooltaan 33,2 mm x 25,1 mm. Pesimäbiologia perustuu vankeudessa eläneiden lintujen tarkkailuun. Molemmat emot osallistuvat haudontaan, joka kestää noin 24 päivää. Koiras hautoo pääasiassa päivisin, naaras öisin. Poikasista selviää lentokykyiseksi usein vain yksi. Pesäpoikasaika on noin seitsemän viikkoa ja poikanen itsenäistyy sen jälkeen kolmen viikon kuluttua. Molemmat emot osallistuvat myös poikasen hoitamiseen ja ruokkimiseen. == Ravinto == Idänkoukkukakadut ruokailevat enimmäkseen maassa ja syövät siemeniä, pähkinöitä, hedelmiä, marjoja, juurimukuloita sekä mahdollisesti hyönteisiä ja niiden toukkia. Paikallisesti laji on hedelmätarhojen ja viljan tuholainen ja niitä ammutaan tuholaisina. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * Birds in Backyards * Video ruokailevasta parvesta === Viitteet === Luokka:Töyhtökakadut
The Keeper

The Keeper tarkoittaa seuraavia asioita: * The Keeper, vuoden 1976 elokuva * The Keeper, vuoden 1995 elokuva * Vangittu (The Keeper), vuoden 2004 elokuva * The Keeper: The Legend of Omar Khayyam, vuoden 2005 elokuva * The Keeper, vuoden 2009 elokuva * The Keeper, vuoden 2018 elokuva
Safety (EP)

Safety on englantilaisen rock-yhtyeen Coldplayn toinen EP ja ensimmäinen julkinen julkaisu. Se äänitettiin viikonloppuna toukokuussa 1998 ja tarkoitus oli tehdä demo, joka lähetettäisiin levy-yhtiöille. Yhtye ja sen manageri Phil Harvey äänittivät demon noin 200 punnalla. Kaikki mukana olleet olivat niin tyytyväisiä lopputulokseen, että he päättivät julkaista äänitteen omakustanteena. Kopioita tehtiin 500 kappaletta, mutta vain 50 jäi levykauppoihin, koska muut oli jaettu ystäville ja sukulaisille.Origin And Early Years (September 1996 – October 1999) coldplaying.com. Viitattu 20. joulukuuta 2008 Julkaisun kannen kuvan yhtyeen laulajasta Chris Martinista otti John Hilton, yhtyeen jäsenien ystävä. == Kappaleet == # "Bigger Stronger" – 4:46 # "No More Keeping My Feet on the Ground" – 4:30 # "Such a Rush" – 4:56 == Lähteet == == Aiheesta muualla == * Yhtyeen viralliset kotisivut Luokka:Vuoden 1998 EP:t Luokka:Coldplayn albumit
Steven McKay

Steven McKay on yhdysvaltalainen elokuvakäsikirjoittaja ja -tuottaja. == Tuotanto == * Assault on Devil's Island (1997) (TV) * Darkman II: The Return of Durant (1994 * Diggstown (1992 (myös tuottajana) * Hard to Kill (1990) (myös tuottajana) == Aiheesta muualla == * Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
Michael Grais

Michael Grais on yhdysvaltalainen elokuvakäsikirjoittaja, -tuottaja ja -ohjaaja. Hänen käsikirjoittamiaan ja tuottamiaan elokuvia ovat muun muassa Death Hunt (1981), Poltergeist (1982), Poltergeist II: The Other Side (1986), Great Balls of Fire! (1989), Kuoleman merkki (1990), Cool World (1992) ja Sleepwalkers (1992). Graisin ainoa ohjaus on vuonna 2006 ilmestynyt Lakeshore Drive. Grais omistaa Mark Victorin kanssa tuotantoyhtiön Victor & Grais. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt Luokka:Yhdysvaltalaiset elokuvaohjaajat
Stripperella

Stripperella on Stan Leen luoma yhdysvaltalainen piirrossarja, jonka tuotti The Firm ja Network Enterprises. Sarjasta tuotettiin 13 jaksoa, jotka esitettiin Spike TV:llä vuosien 2003–2004 aikana. Se kertoo Erotica Jones nimisestä stripparista, joka toimii myöhään yöllä supersankarina Stripperellana (salaisessa T.H.U.G.G.-järjestössä hänet tunnetaan myös nimellä Agentti 69). ==Äänirooleissa== ==Arvostelu== Pittsburgh Post Gazzette -lehden toimittaja Rob Owen antoi ohjelmalle positiivisen arvosanan, jonka perusteella se on "odottamattoman nokkela, vaikkakin joskus myös julma" ja että "huumori oli kuin muistutus 1960-luvun Batmanista". Entertainment Weeklyn toimittaja Ken Tucker antoi ohjelmalle arvosanaksi B- ja kuvaili sen sisältävän "alastomia rintoja", "omituisia vitsejä päähenkilön isästä tuomassa tyttärelleen asiakkaita strippikerholle", ja sen olevan kokonaisuutena kuin "onnistunut pehmopornopiirretty". ==Nimikiista== Vuonna 2003 entinen strippari Janet Clover haastoi televisioyhtiö Viacomin, Pamela Andersonin ja Stan Leen oikeuteen, koska katsoi Leen käyttäneen hänen alkuperäistä ideaansa sekä taiteilijanimeään. ==Lähteet== ==Aiheesta muualla== * Stripperella TV.comissa Luokka:2000-vuosikymmenen piirrossarjat Luokka:Yhdysvaltalaiset televisiosarjat
Kauko Meriläinen

Kauko Ilmari Meriläinen (30. kesäkuuta 1922 Kajaani – 19. tammikuuta 2009 Espoo) oli suomalainen geologi. Hän oli kallioperägeologi Geologian tutkimuskeskuksessa 1955–1977 ja valtiongeologi 1977–1987. Hän toimi myös GTK:n yhteyshenkilönä Rautaruukki Oy:n ja Technoexport-yhtymän (Neuvostoliitto) välisissä neuvotteluissa ja toimenpiteissä valmisteltaessa raudanetsintäkarttaa Suomen alueelta (Raetsuprojekti) 1980–1986 sekä Pohjoiskalottiprojektin peruskalliogeologisen osaprojektin työryhmän johtajana. Meriläisen harrastuksia olivat sukututkimus ja yleinen historia. Hänen puolisonsa oli Sirkka Annikki Suomalainen. ==Julkaisut== *Albite diabases and albitites in Enontekiö and Kittilä, Finland, 1961, väitöskirja *The granulite complex and adjacent rocks in Lapland, Northern Finland (1976) *Useita kallioperäkarttoja sekä julkaisuja ja artikkeleita pääasiassa prekambrisen kallioperän stratigrafiasta ja rakenteista. ==Lähteet== * * Luokka:Suomalaiset geologit Luokka:Vuonna 1922 syntyneet Luokka:Vuonna 2009 kuolleet
N-1

N-1 oli Japanin keskiraskas kaksi- tai kolmivaiheinen kantoraketti, jota Japani käytti vuosina 1977-1982. Raketti on tehty lisenssivalmistuksena Mitsubishin tehtailla. Raketti oli yhdysvaltalainen Thor-Delta-kantoraketti http://space.skyrocket.de/index_frame.htm?http://space.skyrocket.de/doc_lau_det/n-1.htm Gunter's Space Page, luettu 2008-08-31 Valmistuslisenssin myöntäminen liittyi 1970-luvun alkupuolen kauppaneuvotteluihin Yhdysvaltain ja Japanin välillä tilanteessa, jossa Yhdysvaltain autoteollisuuden kilpailukyky kotimarkkinoillaan oli huono pienempien, luotettavampien ja vähemmän polttoainetta kuluttavien autojen tullessa muotiin samalla kun Japanin elektroniikkateollisuus alkoi olla samanlaisessa kilpailuasemassa kulutuselektroniikassa. Kauppasopimus koski mm. mikropiirejä, riisiä, japanilaisten autojen kokoonpanotehtaiden sijoittamista Yhdysvaltoihin ja Delta-kantorakettia. Reaganin hallinnon kehittäessä 1980-luvun alussa ns. kaupallisia Delta-laukaisuja, Japanin lisenssivalmistus loppui. ==Laukaisut== Tanegashimasta tehdyt NASDAn kokeellisten satelliittien laukaisut: * 9. syyskuuta 1975 laukaisu: JETS-1 eli Kiku-1 satelliitti LEO-radalle * 29. helmikuuta 1976 laukaisu: JISS-1 eli Ume-1 LEO-radalle * 23. helmikuuta 1977 laukaisu: ETS-2 eli Kiku-2 GEO-radalle * 15. helmikuuta 1978 laukaisu: ISS-2 eli JISS-2 eli Ume-2 LEO-radalle * 6. helmikuuta 1979 laukaisu: ECS-A eli Ayame-1 GEO-radalle epäonnistui, koska satelliitti törmäsi raketin ylimpään vaiheeseen ja tuhoutui * 22. helmikuuta 1980 laukaisu: ECS-B eli Ayame-2 GEO- radalle * 3. syyskuuta 1982 laukaisu: ETS-3 eli Kiku-3 LEO-radalle ==Lähteet== Luokka: Kantoraketit Luokka:Japanin avaruustoiminta
Denver Broncos

Denver Broncos on Yhdysvalloissa NFL:ssa pelaava amerikkalaisen jalkapallon ammattilaisseura, joka on kotoisin Denveristä, Coloradosta. Joukkue on National Football Leaguen jäsen American Football Conferencen läntisessä divisioonassa, AFC Westissä. Broncos aloitti pelaamisen American Football Leaguessa vuonna 1960 ja liittyi NFL:ään osana AFL:n ja NFL:n yhdistymistä. Joukkue on voittanut Super Bowlin vuosina 1998 ja 1999, jolloin pelinrakentajana toimi John Elway ja päävalmentajana Mike Shanahan, sekä vuonna 2016, jolloin pelinrakentajana oli Peyton Manning ja päävalmentajana Gary Kubiak. Elway oli mestaruuden aikana Broncosin toimitusjohtaja. Seuran omistaja on Rob Walton. Broncos oli vuonna 2023 Forbesin listauksessa maailman 21. arvokkain urheiluseura 5,1 miljardin dollarin arvolla. == Aiheesta muualla == *Denver Broncosin kotisivu Luokka:National Football League -seurat Luokka:Vuonna 1960 perustetut urheiluseurat Luokka:Denverin urheilu
Stadion Niederrhein

Stadion Niederrhein on Oberhausenissa Saksassa sijaitseva vuonna 1926 valmistunut jalkapallo ja yleisurheilustadion. Se sijaitsee kapealla saarella Rein–Herne-kanavan ja Emscherjoen välissä A42-moottoritien välittömässä läheisyydessä. Sen pääkäyttäjä on jalkapallojoukkue Rot-Weiß Oberhausen. Stadionin katsojakapasiteetti on 21 318, joista 4 039 on katettuja istumapaikkoja. Kotijoukkueen kannattajat seuraavat peliä perinteisesti Emscherkurve-päätykatsomosta. Stadionin avausottelu pelattiin 28. helmikuuta 1926 Duisburger Spielvereinin ja Arminia Bielefeldin välillä, jota oli seuraamassa 22 000 katsojaa. Stadionin yleisöennätys on epävirallisesti 44 000 – 48 000 katsojaa 18. kesäkuuta 1950 pelatusta ottelusta Preußen Dellbrück – Kickers Offenbach, joka oli uusintaottelu pääsystä Saksan mestaruusfinaaliin. ==Historia== * Valmistunut 1926 * Valaistuksen asennus 1970 * Juoksuratojen uusiminen 1982 * Näyttötaulun asennus 1996 (lahjoituksena Bayer Leverkusenilta) * Pääkatsomon uusiminen 1998 * Kenttälämmityksen asennus ja ruohon uusiminen 2008 ==Aiheesta muualla== * Stadion Niederrhein * Katsomokartta * Stadionin historia Luokka:Saksan jalkapallostadionit Luokka:Nordrhein-Westfalenin urheilupaikat Luokka:Nordrhein-Westfalenin jalkapallo
NK Domžale

NK Domžale on vuonna 1921 perustettu slovenialainen jalkapallojoukkue, joka pelaa Slovenian korkeimmalla sarjatasolla, PrvaLigassa. Joukkue pelaa kotiottelunsa Domžalen kaupungissa. Seura on vahvistanut asemaansa PrvaLigan eliitissä 2000-luvulla voittaen kaksi kultaa ja kaksi hopeaa. Kaudella 2005/2006 NK Domžale selvitti UEFA-cupissa tiensä kahden karsintakierroksen läpi, mutta hävisi ensimmäisellä kierroksella VfB Stuttgartille. == Saavutukset == * PrvaLigan mestari (2): ** 2006/07, 2007/08 * Slovenian Cupin voittaja (2): ** 2010/, 2016/17 *UEFA-cupin 1.kierrokselle kaudella 2005/2006 == Aiheesta muualla == * Virallinen sivusto Luokka:Slovenialaiset jalkapalloseurat Luokka:Vuonna 1921 perustetut urheiluseurat
Preservation Act 1

Preservation Act 1 on The Kinksin marraskuussa 1973 julkaistu studio- ja konseptialbumi. Se on samalla ensimmäinen osa Preservation-sarjaa, jonka toinen osa, Preservation Act 2, julkaistiin seuraavana vuonna. Preservation Act 1 ajaa samaa aihetta kuin vuonna 1968 julkaistu The Kinks Are the Village Green Preservation Society. Yhtyeen kotimaata Isoa-Britanniaa käsitellään nostalgiseen sävyyn. Preservation oli kuitenkin tyyliltään selvärakenteisempi.Vuoden 1998 SACD-version kansilehtinen Albumi sijoittui Yhdysvaltain listalla sijalle 177, mikä oli yhtyeen historian heikoin albumilistasijoitus kyseisessä valtiossa. ==Kappaleet== *Kaikki kappaleet säveltänyt ja sanoittanut Raymond Douglas Davies. *Kappaleen ”Morning Song” jousisovitus Stanley Myers A-puoli # # # # # # B-puoli # * # # # # ===Vuoden 1998 uusintapainoksen bonuskappaleet=== # * # * ==Kokoonpano== *Ray Davies - kitara, laulu *Dave Davies - soolokitara, laulu *Mick Avory - rummut *John Gosling - kosketinsoittimet *John Dalton - bassokitara *Alan Holmes - baritonisaksofoni, klarinetti *Laurie Brown - trumpetti, huilu, tenorisaksofoni *John Beecham - pasuuna, tuuba *Krysia Kocjan - taustalaulu *Sue Brown - taustalaulu *Pamela Travis - taustalaulu *Lewis Rich - taustalaulu *Lee Pavey - taustalaulu ==Lähteet== Luokka:The Kinksin albumit Luokka:Vuoden 1973 albumit Luokka:Rock-oopperat
Bombshell (vuoden 1933 elokuva)

Bombshell (Britanniassa nimellä Blonde Bombshell, Suomessa televisioesityksessä käytetty nimeä Platinapommi) on Victor Flemingin ohjaama yhdysvaltalainen screwballkomedia vuodelta 1933. Elokuvan pääosia näyttelevät Jean Harlow, joka esittää Hollywoodin kuuluisinta elokuvatähteä Lola Burnsia, sekä Lee Tracy, Frank Morgan ja Franchot Tone. Sivuosissa ovat muiden muassa Una Merkel ja Ted Healy. Elokuvan ovat käsikirjoittaneet John Lee Mahin, Jules Furthman ja Norman Krasna Caroline Francken ja Mack Cranen samannimisen näytelmän pohjalta. Bombshell on mustavalkoinen ja on 96 minuutin, eli tunnin ja 36 minuutin mittainen. Bombshell sai ensi-iltansa Yhdysvalloissa 13. lokakuuta vuonna 1933. Tuotantoyhtiönä oli Metro-Goldwyn-Mayer. Bombshell oli alun perin kirjoitettu Clara Bowin parodia mielessä. == Näyttelijät == ==Aiheesta muualla== * * *Post Modern Joanissa Luokka:Vuoden 1933 yhdysvaltalaiset elokuvat Luokka:Victor Flemingin ohjaamat elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Irving Thalbergin tuottamat elokuvat Luokka:Metro- Goldwyn-Mayerin elokuvat Luokka:Elokuvat elokuvanteosta
Mark Victor

Mark Victor on yhdysvaltalainen elokuvakäsikirjoittaja ja -tuottaja. Hän on käsikirjoittanut ja tuottanut yhdessä Michael Graisin kanssa muun muassa elokuvat Poltergeist (1982), Poltergeist II (1986), Marked for Death (1990) ja Cool World (1992). Victor omistaa Michael Graisin kanssa tuotantoyhtiön Victor & Grais. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt
Hippothoos

Hippothoos (, ) oli kreikkalaisessa mytologiassa usean eri mieshahmon nimi. * Hippothoos, Kerkyonin poika, oli yksi Kalydonin metsäkarjun metsästäjistä.Pausanias: Periegesis tes Hellados ('Kreikan kuvaus') 8.45.7 (engl. käännös). Hänestä tuli myöhemmin Arkadian hallitsija sen jälkeen, kun Agapenor ei palannutkaan Troijan sodasta. Häntä seurasi hänen oma poikansa, Aipytos.Pausanias: Periegesis tes Hellados ('Kreikan kuvaus') 8.5.4 (engl. käännös). * Hippothoos, Lethoksen poika ja Pelasgoksen lapsenlapsi, joka johti pelasgialaisten sotajoukkoa Troijan sodassa veljensä kanssa,Homeros: Ilias 2.840–843 (engl. käännös). ja jonka Aias surmasi.Homeros: Ilias 17.288–318 (engl. käännös). * Hippothoos, Autolykoksen tyttären Neiairan poika, jonka hänen serkkunsa Telefos surmasi.Hyginus: Fabulae ccxliii (engl. käännös).Hyginus: Fabulae ccxliv (engl. käännös). * Hippothoos tai Hippothoon, Poseidonin ja Kerkyonin tyttären Alopen poika, joka hylättiin ja jota eläimet imettivät, kun hänen äitinsä surmattiin. Kun Theseus oli surmannut Kerkyonin painiottelussa, hän luovutti valtakunnan Hippothooksen hallittavaksi, koska molemmat olivat Poseidonin jälkeläisiä.Hyginus: Fabulae clxxxvii(engl. käännös).Hyginus: Fabulae cclii (engl. käännös). * Hippothoos, Aigyptoksen poika, joka nai Gorgen, yhden danaideista. Hänen tuore vaimonsa surmasi hänet hääyönään.Apollodoros: Bibliotheke ('Kirjasto') 2.1.5 (engl. käännös). * Hippothoos, Hippokoonin poika, jonka Herakles surmasi yhdessä hänen isänsä ja veljiensä kanssa.Apollodoros: Bibliotheke ('Kirjasto') 3.10.5 (engl. käännös). * Hippothoos, yksi Priamoksen pojista.Apollodoros: Bibliotheke ('Kirjasto') 3.12.5 (engl. käännös). == Lähteet == Luokka:Kreikkalainen mytologia
Pikku-Timonen

Pikku-Timonen on noin kilometrin pituinen ja puolen kilometrin levyinen järvi Utajärvellä Pohjois-Pohjanmaalla. Järvi kuuluu Kiiminkijoen vesistöön. Sen vieressä on Iso-Timonen. Järven pohjoisrannalla, aivan Olvasjärventien vieressä on lintutorni, jonne pääsee maantieltä pitkospuita myöten. Järvi on yhtä kesämökkiä lukuun ottamatta asumaton. Pääosin soiset rannat ovat matalat ja ruohottuneet. Martti Koskinen on tehnyt paikasta kappaleen Paikka ajaton, jonka Souvarit on levyttänyt vuonna 1997 albumille Tukkipojat + 6 lisäkappaletta. ==Lähteet== Luokka:Utajärven järvet Luokka:Kiiminkijoen vesistö
Finlandia (näyttely)

Finlandia-näyttely on kansainvälinen filateelinen näyttely, joka on järjestetty Suomessa vuosina 1956, 1988, 1995 ja 2017. Nämä näyttelyt ovat olleet suurimpia Suomessa järjestettyjä postimerkkinäyttelyitä. Vuoden 2017 näyttelyssä oli näytteilleasettajia yli 40 maasta. == Lähteet == Luokka:Näyttelyt Luokka:Postimerkkeily Luokka:Suomen tapahtumat Luokka:Suomen postiliikenne
Joulujuhlan aika

Joulujuhlan aika on Juhamatin joululevy, joka julkaistiin vuonna 1999. == Kappaleet == Kaikki kappaleet sovittanut Thomas Katter. # # # # # # # # # # # # == Muusikot == * Evergreens * Christa Katter * Christine Romberg * Christian Romberg * Christopher Romberg * Christer Romberg * Christo Romberg == Lähteet == * Joulujuhlan aika -CD (XUCD-10) Luokka:Vuoden 1999 joulualbumit Luokka:Suomalaiset joulualbumit
Timo Hirvonen (jääkiekkoilija)

Timo Hirvonen (5. joulukuuta 1973 Varkaus – 28. heinäkuuta 2023 Espoo) oli suomalainen jääkiekkoilija, pelipaikaltaan hyökkääjä. Hän edusti Kiekko- Espoota ja Espoo Bluesia kuudentoista kauden ajan. Bluesin lisäksi hän edusti lappeenrantalaista SaiPaa puolentoista kauden ajan 2003–2005 sekä ruotsalaista Malmö Redhawksia kaudella 2004–2005 siirryttyään sinne kesken kauden SaiPasta. Hirvonen lopetti uransa keväällä 2006. Hirvonen pelasi SM-liigassa yhteensä 607 ottelua saavuttaen näissä peleissä yhteensä 215 pistettä. 6\. maaliskuuta 2007 Hirvosesta tuli ensimmäinen Espoo Bluesin pelaaja, jonka paita nostettiin Espoon Areenan kattoon, ja hänen pelinumeronsa 33 jäädytettiin. Joulukuussa 2010 Hirvonen nimettiin Espoon Bluesin apuvalmentajaksi. Aikaisemmin hän oli valmentanut Bluesin juniorijoukkueita. Hirvonen siirtyi peliuransa jälkeen valmennustehtäviin Bluesin juniori- ja liigajoukkueissa, ja hänestä tuli osa menestyksekästä Espoon U18-joukkuetta, joka voitti mestaruuden vuonna 2011. Hän valmensi myös Mestiksessä pelaavaa Espoo Unitedia. Lisäksi Hirvonen toimi kiekkolehtorina Turun Seudun Urheiluakatemiassa. Hirvonen kuoli kesäkuussa 2023 todetun syövän leikkauksen jälkeisiin komplikaatioihin. ==Lähteet== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1973 syntyneet Luokka:Vuonna 2023 kuolleet
Torrey Mitchell

Torrey Mitchell (s. 30. tammikuuta 1985 Montreal, Quebec) on kanadalainen jääkiekkoilija, joka edustaa Montreal Canadiensia. Mitchell osallistui San Jose Sharksien leirille kesällä 2007 ja pelasi ensimmäisen NHL-ottelunsa lokakuussa 2007. Ensimmäisellä kaudella hän pelasi yleensä kolmosketjussa Patrick Rissmillerin ja Mike Grierin kanssa, ja hänestä tuli ylivoimamaalien taituri. Yleisön suosioon hän nousi alivoimamaalilla Anaheim Ducksia vastaan. Syyskuussa 2008 Mitchelliltä murtui jalka, kun hän törmäsi harjoituksissa maalitolppaan. Kaudeksi 2012–2013 hän siirtyi Minnesota Wildiin. == Lähteet == * * * Luokka:Kanadalaiset jääkiekkoilijat Luokka:San Jose Sharksin varaamat pelaajat Luokka:Vuonna 1985 syntyneet Luokka:Elävät henkilöt
Hedenkoira

Hedenkoira (hedehund) on ruotsalainen koirarotu. Sen muut nimitykset ovat gulhund eli keltainen koiraWilles, Renée. All världens hundraser - Lexicon med 404 hundraser, s. 459. MB Förlag, Bromma: 2003. ja holmshund eli holminkoiraHedehund. Svenska Jägareförbundet. Haettu 30.1.2021.. Joidenkin arvioiden mukaan Ruotsissa on jäljellä enää noin 100 yksilöä, toisten mukaan vain yksittäisiä yksilöitä. == Ulkomuoto == Hedenkoira on keltainen pystykorva.Lindholm, Åsa. Svenska Hundraser - Ett Kulturarv, s. 86-87. Sellin & Partner, Tukholma: 2008. ISBN 978-91-7055-366-0. Sen tulee olla kevytrakenteinen ja muistuttaa enemmän pienikokoista jämtlanninpystykorvaa kuin harmaanorjanhirvikoiraa. Silmät ovat tummat ja ilme rauhallinen. Säkäkorkeus vaihtelee 50–60 cm välillä. Paino on n. 22 kg. Väritys on joko hailakka tai vaaleankeltainen, kuono ja korvat ovat mustat. Hännäntyvessä on usein tumma kolmionmuotoinen alue ja hännänkärki on tumma. == Luonne ja käyttäytyminen == Rotu on rauhallinen, tasapainoinen ja ystävällinen. Se on luonteeltaan yhden ihmisen koira. == Alkuperä == Hedenkoira on hirvikoira, joka on kotoisin Pohjois-Härjedalenin Hede-nimiseltä alueelta. 1920-luvun alkupuolella aluelääkäri Weimer otti saamelaisleiristä valkoisen lapinkoiranpennun Royn, jonka hän antoi lahjaksi pojalleen. Se saattoi olla myös valkoisen lapinkoiran ja harmaan norjanhirvikoiran risteytys, sillä tuolloin lapinkoiriksi kutsuttiin ylipäänsä valkoisia pystykorvia. Royn ja harmaan norjanhirvikoiran jälkeläisistä keltainen uros Spring oli huomattavan lahjakas metsästyskoira. Sen kyvyt herättivät ihmisten kiinnostuksen keltaisiin pystykorviin. Aluksi Springin omisti suutari nimeltä Fick, joka myi sen sittemmin majatalonisännälle Olof J. Holmille. Holmin omistamat koirat olivat ensimmäisiä, joita jalostettiin uutena rotuna ja joita kutsuttiin "keltaisiksi koiriksi". Holm kuoli vuonna 1946, minkä jälkeen hedenkoiran tulevaisuus oli erittäin epävarma. Vaikka alueella oli muitakin metsästäjiä, jotka omistivat rodun edustajia, heistä kukaan ei ollut kiinnostunut kasvattamisesta. Lopulta Konrad Nordström, joka oli saanut ensimmäisen koiransa Holmilta vuonna 1941, onnistui pelastamaan rodun. Hän astutti vaaleanvärisen hirvikoiran Tusse-nimisellä uroksella, ja pentueeseen syntyi kaksi pentua - uros ja narttu. Hän piti nartun itsellään ja astutti sen keltaisella Bing-nimisellä uroksella. Vaikka vielä 1990-luvulla syntyi niin sanottuja keltaisia koiria, rotuun on nykyisin sekoittunut paljon harmaan norjanhirvikoiran verta. Sitä ei ole tunnustettu sen enempää FCI:ssä kuin Ruotsin kennelliitossakaan (Svenska Kennelklubben). == Katso myös == *Harmaa norjanhirvikoira *Hälleforsinkoira *Jämtlanninpystykorva == Lähteet == == Aiheesta muualla == *Konrad och hedehunden Luokka:FCI:n ulkopuoliset rodut Luokka:Ruotsalaiset koirarodut Luokka:Pystykorvat Luokka:Metsästyskoirat
Scheissmessiah!

Scheissmessiah! on yhdysvaltalaisen industrial metalia soittavan yhtyeen Hanzel und Gretylin neljäs kokopitkä albumi. Se julkaistiin 12. lokakuuta 2004. Albumilla on mukana uudet basisti ja rumpali, jotka liittyivät Über Allesin jälkeen. == Kappaleet == # # # # # # # # # # # == Kokoonpano == * Kaiser Von Loopy: kitara, laulu kappaleilla 3 ja 6, ohjelmointi * Vas Kallas: laulu, kitara, lisäohjelmointi * Jon Osterman: rummut * Anna K: basso == Aiheesta muualla == * * Luokka:Vuoden 2004 albumit Luokka:Hanzel und Gretylin albumit
Käsipainot

thumb|250px|Kaksi käsipainoa 2 kilon levypainoilla. Käsipaino on lihasvoimaharjoittelussa käytettävä apuväline. ==Historia== ===Varhaishistoria=== Käsipainon edeltäjää käytettiin Intiassa jo yli tuhat vuotta sitten. Se oli muodoltaan nuijamainen. Nimellä ”nal” tunnettu voimailuväline oli muodoltaan levytangon ja käsipainon väliltä. Sitä käytettiin usein pareittain eri urheilumuotojen voimaharjoittelussa. ===Keskiajalta alkaen=== Osansa välineen kehityshistoriasta kertoo sen nimi. Käsipainoa tarkoittava englannin kielen sana ”dumbbell” kehittyi Tudor-suvun aikaan Englannissa. Urheilijat käyttivät harjoituksissaan kirkonkelloja vahvistaakseen ylävartalonsa lihaksia. Kellot painoivat muutamista sadoista grammoista moniin kilogrammoihin asti. Kello () olisi nosteltaessa aiheuttanut kovaa melua, joten urheilijat ottivat siitä pois kielen. Tästä juontuu käsipainon nimitys dumbbell (). Kun voimailijat rupesivat valmistamaan omia käsipainojaan, he säilyttivät nimityksen, mutta muuttivat välineen muotoa. Käsipainojen levypainojen koot kasvoivat: Ne saattoivat painaa jopa kymmeniä kiloja. Levypainot täytettiin aluksi vedellä tai hiekalla. ==Tyypit== 1800-luvun alkupuolella vakiintui käsipainon nykyinen muoto, jossa on otekohdan kummallakin puolella levypainoja. Nykyisin käsipainoja on kahta päätyyppiä: *Säädettävä käsipaino ovat levytangon muotoinen. Sen painoa voidaan lisätä ja vähentää levypainojen avulla. Tässä mallissa on usein karhennettu otepinta pidon lisäämiseksi. Levypainot kiinnitetään paikalleen kiertovivullisella tai sokallisella salvalla. Salpaa kutsutaan tavallisesti lukoksi. *Kiinteä käsipaino on perinteisen käsipainon muotoinen. Kalleimmissa malleissa on painona rautaa ja päällysteenä kumia. Halvemmissa versioissa on päällysteenä muovia ja painona betonia tai hiekkaa. ==Katso myös== * Kahvakuula ==Aiheesta muualla== Luokka:Kuntoilulaitteet
Johannes Bugenhagen

Johannes Bugenhagen (24. kesäkuuta 1485 Wollin, Taka-Pommeri – 20. huhtikuuta 1558 Wittenberg) oli saksalainen pappi, uskonpuhdistaja ja Martti Lutherin sielunhoitaja ja läheinen ystävä. Bugenhagen toi uskonpuhdistuksen Pohjois- Saksaan ja Tanskaan. Johannes Bugenhagen Nordisk familjebok 4. 1905 Hän organisoi taitavasti kirkon hallinnon ja loi kyseisille alueille kestävän kirkkojärjestyksen. Lutherilta hän sai lempinimen tohtori Pommeri (). Bugenhagen opiskeli humanistia aineita Greifswaldin yliopistossa, mutta ei kuitenkaan suorittanut akateemista tutkintoa. Pappisvihkimyksen jälkeen hän toimi saarnaajana, opettajana ja luennoitsijana eri puolilla Pommeria, muun muassa latinanopettajana Treptow an der Regassa (nykyinen Trzebiatów). Aluksi Bugenhagen suhtautui hyvin kielteisesti Lutherin teologisiin pyrkimyksiin. Tutustuttuaan tarkemmin Lutherin kirjoituksiin hänestä kuitenkin tuli tämän vankkumaton tukija, ja hän muutti Lutherin lähelle Wittenbergiin. Myöhemmin elämänsä aikana Bugenhagen toimi muun muassa Wittenbergin seurakunnan pastorina ja luennoi kaupungin yliopistossa. Bugenhagen vihki Lutherin avioon Katharina von Boran kanssa, kastoi heidän lapsensa ja saarnasi Lutherin hautajaisissa. Hän myös huolehti Lutherin perheestä tämän kuoleman jälkeen. Johannes Bugenhagen on haudattu Wittenbergin kaupunginkirkkoon. == Lähteet == ==Aiheesta muualla== *Luther.de, Johannes Bugenhagen Luokka:Kirkkohistoria Luokka:Saksalaiset papit Luokka:Saksalaiset luterilaiset teologit Luokka:Vuonna 1485 syntyneet Luokka:Vuonna 1558 kuolleet
New Jersey Institute of Technology

New Jersey Institute of Technology (NJIT) on julkinen teknillinen korkeakoulu Newarkissa New Jerseyssä Yhdysvalloissa. Yliopistossa on tehty nanoteknologian ja polymeerien tutkimusta, ja lisäksi se on yksi harvoista korkeakouluista, jotka tarjoavat kursseja videopelien kehittämisessä. Luokka:New Jerseyn yliopistot ja korkeakoulut
Hirvikoira

Hirvikoira on nimitys kymmenelle koirarodulle, joita käytetään pääasiassa hirvenmetsästykseen. ==Rodut== * Harmaa norjanhirvikoira * Hedenkoira * Hälleforsinkoira * Itäsiperianlaika * Jämtlanninpystykorva * Karjalankarhukoira * Länsisiperianlaika * Mustanorjanhirvikoira * Valkoinen ruotsinhirvikoira * Venäläis-eurooppalainen laika * Suomenpystykorva * Pohjanpystykorva ==Katso myös== * Pystykorva Luokka:Metsästyskoirat Luokka:Metsästys
Madesjärven rautatieasema

Madesjärven rautatieasema () on rautatieliikennepaikka rataosalla . Liikennepaikka sijaitsee Kurikan kaupungin Koskuen kylän Matehenperällä entisen Jalasjärven kunnan alueella, noin 104 kilometrin päässä Tampereen asemalta ja noin 55 kilometrin päässä Seinäjoen asemalta. Madesjärven asema on junien kohtauspaikka. Asemalla on vakituista tai kausiluonteista tavaraliikennettä. Tampere–Seinäjoki-rataa rakennettiin Jalasjärven alueella 1960-luvun alkupuolella. Madesjärven radanrakennustyömaalla oli mittaa 13 kilometriä. Pituudesta suunnilleen puolet sijaitsi Jalasjärven ja puolet Kihniön puolella. Työmaalla oli yli sata miestä töissä. == Lähteet == Luokka:Jalasjärvi Luokka:Kurikan rautatieliikennepaikat
Platinapommi

Platinapommi () on vuonna 1931 ensi-iltansa saanut yhdysvaltalainen romanttinen komedia, jonka on ohjannut Frank Capra. Pääosissa näyttelevät Loretta Young, Robert Williams ja Jean Harlow. Käsikirjoituksesta vastasi Jo Swerling Harry Chandleen ja Douglas W. Churchillin tarinan pohjalta. Platinapommi on mustavalkoinen ja noin 90 minuutin, eli tunnin ja 30 minuutin mittainen. Columbia tuotti elokuvan. Se sai ensi-iltansa Yhdysvalloissa halloweenina 31. lokakuuta vuonna 1931. Platinapommi myös jäi Williamsin viimeiseksi elokuvaksi, sillä hän kuoli kolme päivää ensi-illan jälkeen 34-vuotiaana. == Näyttelijät == == Lähteet == == Aiheesta muualla == * * * Platinapommi Amazonissa * Platinapommi Dawtrinan Blogspotissa Luokka:Vuoden 1931 yhdysvaltalaiset elokuvat Luokka:Frank Capran ohjaamat elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat
Boogie Nights

Boogie Nights on vuonna 1997 ensi-iltansa saanut yhdysvaltalainen draamaelokuva, jonka on ohjannut Paul Thomas Anderson. Elokuva kertoo tarinan yhdysvaltalaisen pornoteollisuuden ns. kulta-ajalta 1970-luvun lopulta. Juonessa on yhtymäkohtia todellisuuteen, esimerkiksi Mark Wahlbergin esittämä hahmo muistuttaa tosielämän pornonäyttelijä John Holmesia. Wahlbergin esittämä Eddie Adams ryhtyy pornoalalle ja ajautuu ennen pitkää kovien suorituspaineiden keskellä huumeriippuvuuteen. == Näyttelijät == == Vastaanotto == Julianne Moore ja Burt Reynolds olivat rooleistaan Oscar- ehdokkaina, samoin kuin Anderson alkuperäiskäsikirjoituksestaan. The New York Timesin kriitikot valitsivat Boogie Nightsin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Paul Thomas Andersonin ohjaamat elokuvat Luokka:Vuoden 1997 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat elokuvanteosta
Kusatsu

Kusatsu () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin eteläosassa Biwajärven rannalla Ōtsun itäpuolella. Kusatsussa on 132 116 asukasta (vuonna 2017) ja sen pinta- ala on 67,82 neliökilometriä. Kusatsu sijaitsee historiallisten Tōkaidō- ja Nakasendō-teiden yhtymiskohdassa. Kaupunkioikeudet Kusatsulle myönnettiin vuonna 1954, kun siihen liitettiin viisi ympäristön kuntaa. Kaupunkia palvelevat JR Nishi-Nihonin Biwako-linja (osa Tōkaidō-päälinjaa) ja Kusatsu- linja. Luotijunayhteys Tōkaidō Shinkansen kulkee kaupungin läpi, mutta sillä ei ole Kusatsussa asemaa. == Ystävyyskaupungit == Kusatsulla on viisi sisar- tai ystävyyskaupunkia: * Kan’onji, Kagawan prefektuuri, Japani * Kusatsu, Gunman prefektuuri, Japani * Date, Fukushiman prefektuuri, Japani * Pontiac, Michigan, Yhdysvallat * Xuhui, Shanghai, Kiina == Lähteet == == Aiheesta muualla == *Kaupungin internetsivut Luokka:Shigan prefektuurin kaupungit
Paattisten kirkko

Paattisten kirkko on Paattisten seurakunnan käytössä oleva kirkkorakennus Paattisilla Turussa. Kirkko rakennettiin vuonna 1909 lääninarkkitehti Helge Ranckenin piirrosten mukaisesti hirrestä. Turun seurakuntayhtymä peruskorjasi kirkon 1983, ja se on nykyään alkuperäisessä asussaan. Pohjamalliltaan kirkko on sisäviisteinen ristikirkko. Paattisten ensimmäinen kirkko valmistui vuonna 1696. Nykyisen kirkon rakenteissa on paljon vanhan kirkon hirsiä. Myös vanhan kirkon sisustusta on nykyisessä kirkossa. Kellotapuli on kirkkoa vanhempi, vuodelta 1813. Se on Mikael Piimäsen rakentama, mutta sen ulkoasua on muokattu paljon, samoin sisärakenteita. Tapulin kello on tilattu kellonvalaja Grönvaldilta Tukholmasta vuonna 1823. Kirkonkellon hankinnasta jäi rahaa jäljelle, ja niillä ostettiin kirkkoon empiretyylinen kaappikello vuonna 1826. Alttaritaulu vuodelta 1920 on jäljennös Heinrich Hofmannin teoksesta Kristus Getsemanessa, sen on maalannut Vihtori Ylinen. Urut on uusittu vuonna 2011; ne on rakentanut Urkurakentamo Veikko Virtanen. Urkufasadi sinkkipilleineen on kirkon ensimmäisistä uruista, jotka rakensi Kangasalan urkutehtaan Bror Axel Thulé. thumb|250px|left|Paattisten lainamakasiinit kirkon luona. Taaemmassa makasiinissa toimii Paattisten kotiseutumuseo. == Kirkon esineistöä == Kirkon kolme kristallikruunua on saatu lahjoituksina. Vanhimman, empiretyylisen kruunun, paikallinen nuoriso osti Turusta vuonna 1840. Tieyhteydet olivat huonot, niinpä raskas kruunu kannettiin perille korennolla. Italialaistyylinen kruunu on 1800-luvun lopulta ja böömiläistyylinen kristallikruunu on lahjoitettu vuonna 1911. Kolme messinkistä kynttiläkruunua on hankittu alun perin vanhaan kirkkoon; vanhin kruunu on vuodelta 1723 ja kaksi muuta, keskenään identtistä kruunua, vuodelta 1730. Jälkimmäiset on ostettu Tukholmasta 87 kuparitaalarin kappalehintaan. Naisten parvellä riippuvan votiivilaivan on veistänyt seurakunnan lukkari vuonna 1744. Kirkossa on näytteillä myös morsiuskruunu vuodelta 1943. Se on Paattisten kirkossa vihittävien morsianten lainattavissa. Kirkon sankarihautausmaan muistomerkin on suunnitellut Wolde Kuurna ja se on paljastettu vuonna 1950. Toisen tiedon mukaan muistomerkin suunnittelija on Vilho Aalto. == Lähteet == Luokka:Turun kirkkorakennukset Luokka:Paattinen Luokka:Suomen puiset sisäviisteiset ristikirkot Luokka:Turun suojellut rakennukset
Tieteentutkimus

Tieteentutkimus on tiedettä tutkiva monitieteinen ala. Sen keskeisiä alueita ovat tieteenfilosofia, tieteenhistoria ja tieteensosiologia, mutta kaiken kaikkiaan tutkimuskenttä on melko hajanainen. Tieteentutkimuksessa käsitellään muun muassa tiedepolitiikkaa, tieteen etiikkaa, tieteen popularisointia ja tieteellisten kiistojen luonnetta. Tieteentutkimuksesta käytetään englannin kielessä usein nimeä science and technology studies. Käytäntö heijastaa sitä, että tieteen ja tekniikan tutkiminen ovat läheisessä suhteessa toisiinsa.Kiikeri ja Ylikoski 2004, s. 13. Tieteentutkijan tutkimusnäkökulman taustalla on useimmiten jokin tieteenala, joka voi filosofian, historian tai sosiologian ohella olla esimerkiksi kirjallisuudentutkimus, kulttuurintutkimus, naistutkimus, psykologia tai viestinnäntutkimus. Osa tieteentutkijoista on koulutukseltaan luonnontieteilijöitä.Kiikeri ja Ylikoski 2004, s. 9. Tutkimusaineistona voi olla muun muassa tieteellisiä artikkeleita, tutkimussuunnitelmia, kirjeenvaihtoa, päiväkirjoja, tilastoja tai esineitä. Tieteentutkija voi tehdä haastatteluja tai kyselytutkimuksia, tai hän voi havainnoida tieteilijöiden toimintaa kokouksissa tai laboratorioissa. Joskus saattaa olla mahdollista suorittaa kokeita.Kiikeri ja Ylikoski 2004, s. 10. == Lähteet == * ===Viitteet=== == Aiheesta muualla == * Suomen tieteen- ja teknologiantutkimuksen seura. * Reijo Rasinkangas: Tieteentutkimuksesta. Oulun yliopisto 19.6.2005. (PDF) / Tieteen historia Luokka:Monitieteisyys Luokka:Tieteenfilosofia Luokka:Tieteenhistoria
Intialaiset vinttikoirat

Intialaiset vinttikoirat ovat intialaisia metsästyskoiria. Kaikkialla missä sudet uhkaavat karjaa tai ihmishenkiä, tarvitaan kookkaita metsästyskoiria - Intiassa paikallista sutta onkin metsästetty sekä vinttikoirien että metsästysmastiffien avulla. Usein kuitenkin sellaiset rodut katoavat susien lukumäärän laskiessa.Hancock, David. Sighthounds - Their Form, Their Function and Their Future, s. 83. The Crowood Press: Ramsbury, Marlborough, Wiltshire, 2012. ISBN 978-1-84797-392-4. Intialaiset vinttikoirat tuovat useimmiten mieleen sloughin ja englanninvinttikoiran risteytyksen. Yhtäkään niistä ei ole tunnustettu kansainvälisesti, mutta Intian Kennelliitto ja Intian Kansallinen Kennelliitto rekisteröivät monia niistä. ==Chippiparainvinttikoira== Rodun tuntomerkkeihin kuuluvat elegantti ryhti, pitkäpäisyys ja kevyet liikkeet, jotka eivät kosketa maahan. Säkäkorkeus on 62 cm:stä ylöspäin ja karvapeite harmaavalkoinen, harmaa tai harmaankirjava. Chippiparai on varautunut ja vaikeasti lähestyttävä. Se on yleinen Trinelvelin ja Madurain alueilla. ==Kombai== Combai on sekä karhunmetsästys- että vahtikoira. Se on paariatyyppinen, vankkarakenteinen ja joko punaruskea tai punainen. Kuonossa on musta maski ja selässä musta viiva. Selkää pitkin kasvaa samanlainen ridge kuin rhodesiankoiralla, thai ridgebackillä ja phu quocinkoiralla. ==Mudholinvinttikoira== Kookkaan mudholinvinttikoiran karvapeitteen väritys vaihtelee paljon. Toinen nimitys caravan hound viittaa erityisesti pienikokoisiin ja erittäin hentorakenteisin yksilöihin. ===Pashmi=== Tämä mudholinvinttikoiran hapsukarvainen, useimmiten laikullinen muunnos muistuttaa salukia. ==Rajapalayaminvinttikoira== Tämä jäniksen ja karhun metsästykseen käytettävä rotu on suoraselkäinen ja vinttikoiraksi kohtuullisen vankkarakenteinen. Pää on epäjalo ja melko roteva ja häntä kaartuu korkealle selän ylle. Säkäkorkeus on 60-65 cm ja yleisin väritys norsunluunvalkoinen vaaleanpunaisella pigmentillä. Silmät saattavat toisinaan olla siniset, mutta tällöin koira on kuuro albiinogeenin takia. ==Rampurinvinttikoira== Kookas rampurinvinttikoira on saanut nimensä kotiseudultaan. Se on yleensä musta. ==Muita intialaisia vinttikoiria== Muita tähän ryhmään lukeutuvia rotuja ovat muun muassa alaknoori, eteläintianvinttikoira, kaikadinkoira, kanni, maratinvinttikoira, thambaiMorris, Desmond. Dogs - The Ultimate Dictionary of Over 1000 Dog Breeds, s. 710. Trafalgar Square, 2008: North Pomfret, Vermont. ja vanjarinvinttikoira. ==Lähteet== * Renée Willes: All världens hundraser - Lexicon med 404 hundraser === Viitteet === Luokka:Intialaiset koirarodut Luokka:Vinttikoirat
Yhteiskunnan vihollinen

Yhteiskunnan vihollinen () on William A. Wellmanin ohjaama yhdysvaltalainen rikos-/draama-/toimintaelokuva vuodelta 1931. Pääosissa ovat James Cagney, joka näyttelee Tom Powersia, Jean Harlow, joka näyttelee Gwen Allenia, Edward Woods, joka näyttelee Matt Doylea ja Joan Blondell, joka näyttelee Mamieta. Sivuosissa ovat muiden muassa Mae Clarke, Donald Cook ja Beryl Mercer. Yhteiskunnan vihollisen käsikirjoitus on tehty John Brightin romaanin Beer and Blood pohjalta. Käsikirjoituksesta vastasivat Kubec Glasmon, John Bright ja Harvey F. Thew. Elokuva on mustavalkoinen ja noin 83 minuutin mittainen. Yhteiskunnan vihollinen sai ensi-iltansa Yhdysvalloissa 23. huhtikuuta 1931. Elokuvan on tuottanut Warner Bros. -yhtiö. Yhteiskunnan vihollinen oli vuonna 1931 ehdokkaana parhaan alkuperäisen käsikirjoituksen Oscar-palkintoon. The New York Timesin kriitikot valitsivat Yhteiskunnan vihollisen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == ==Muuta== Yhteiskunnan vihollinen valittiin vuonna 1998 ”kulttuurisesti, historiallisesti tai esteettisesti merkittävänä” elokuvana säilytettäväksi Yhdysvaltain kongressin kirjaston National Film Registryssä.National Film Registry 1998. Vuonna 2003 Tom Powers sijoittui sijalle 42 American Film Instituten listalla 100 suurinta elokuvasankaria ja -roistoa, ja itse elokuva sijoittui sijalle 8 listan AFI's 10 Top 10 listalle 10 parasta rikoselokuvaa. ==Lähteet== ==Aiheesta muualla== *Yhteiskunnan vihollinen TCM Movie Databasessa. *Yhteiskunnan vihollinen Allmoviessa. *Yhteiskunnan vihollinen Rotten Tomatoesissa. *Yhteiskunnan vihollinen New York Timesin sivuilla. *Yhteiskunnan vihollinen Filmsite.orgissa. Luokka:Yhdysvaltalaiset rikosdraamaelokuvat Luokka:Vuoden 1931 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:William A. Wellmanin ohjaamat elokuvat Luokka:Warner Brosin elokuvat
Nuolitrappi

Nuolitrappi (Lophotis savilei) on trappien heimoon kuuluva lintu. Sitä tavataan Afrikan keski- ja länsiosissa: Burkina Fasossa, Kamerunissa, Tšadissa, Gambiassa, Malissa, Mauritaniassa, Nigerissä, Nigeriassa, Senegalissa ja Sudanissa. Se suosii savanneja ja kuivia pensaikkoalueita.Birdlife datazone == Lähteet == Luokka:Trapit
Pronssikyyhkyt

Pronssikyyhkyt (Henicophaps) on kyyhkyjen heimoon kuuluva lintusuku. == Pronssikyyhkyihin (Henicophaps) kuuluvia lajeja == * Kastanjapronssikyyhky (Henicophaps foersteri) * Tummapronssikyyhky (Henicophaps albifrons) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Henicophaps Luokka:Kyyhkylinnut
Etiopiantrappi

Etiopiantrappi (Lophotis gindiana, syn. Eupodotis gindiana) on trappien heimoon kuuluva lintu. Sitä tavataan Afrikan itäosissa: Sudanissa, Djiboutissa, Etiopian eteläosassa, Somaliassa, Keniassa ja Tansanian pohjoisosassa.Internet Bird Collection Se viihtyy savannilla ja kuivalla pensaikkomaalla.BirdLife International (2008) Species factsheet: Eupodotis gindiana. Downloaded from http://www.birdlife.org on 20/12/2008 Linnulla on musta vatsapuoli, hohtavan valkoiset ”bikinit” rinnassa, harmaa kaula ja ruskehtava pää ja harmaanruskea selkäpuoli. == Lähteet == == Aiheesta muualla == *Calphotos (valokuva) Luokka:Trapit